27.6.2022
EL
Επίσημη Εφημερίδα της Ευρωπαϊκής Ένωσης
C 243/5
γ) Να αυξήσουν την ευαισθητοποίηση σχετικά με τα οφέλη και τις ευκαιρίες της μάθησης για την πράσινη μετάβαση και τη βιώσιμη ανάπτυξη, και να στηρίξουν τα ιδρύματα τυπικής και μη τυπικής εκπαίδευσης και κατάρτισης, συμπεριλαμ­ βανομένης της προσχολικής εκπαίδευσης και φροντίδας, ώστε τα ζητήματα της κλιματικής αλλαγής, της προστασίας του περιβάλλοντος, της βιοποικιλότητας και της βιωσιμότητας να έχουν νόημα στην καθημερινή ζωή των εκπαιδευομένων τους και να καλλιεργηθεί μια νοοτροπία βιωσιμότητας.
δ) Να αναπτύξουν τις γνώσεις, τις δεξιότητες και τη στάση των εκπαιδευομένων κάθε ηλικίας ώστε να ζουν με πιο βιώσιμο τρόπο, να προωθήσουν βιώσιμα πρότυπα κατανάλωσης και παραγωγής, να υιοθετούν πιο υγιεινούς και πιο φιλικούς προς το περιβάλλον τρόπους ζωής και να συμβάλουν μεμονωμένα και συλλογικά στον μετασχηματισμό των κοινωνιών μας.
ε)
Να στηρίξουν και να ενισχύσουν τη διδασκαλία και τη μάθηση για την πράσινη μετάβαση και τη βιώσιμη ανάπτυξη με την παροχή υποδομών, ψηφιακών εργαλείων και πόρων και τη στήριξη των ψηφιακών ικανοτήτων των παιδαγωγών.
στ) Να συμπεριλάβουν όλους τους εκπαιδευόμενους με ουσιαστικούς και συντονισμένους τρόπους, ώστε αυτοί να προτείνουν και να δημιουργήσουν από κοινού προσεγγίσεις για το τι, πώς και πού μαθαίνουν για την πράσινη μετάβαση και τη βιώσιμη ανάπτυξη.
Να ενθαρρύνουν τη συμμετοχή εκπαιδευόμενων από κάθε υπόβαθρο, συμπεριλαμβανομένων όσων έχουν λιγότερες ευκαιρίες, με ισόρροπη συμμετοχή των φύλων.
Να ενδυναμώσουν όλους τους εκπαιδευόμενους ώστε να συμμετέχουν και να συνεργάζονται στη διαδικασία λήψης αποφάσεων στο επίπεδο του ιδρύματός τους, καθώς και στις τοπικές και ευρύτερες κοινότητές τους.
ζ)
Να αναπτύξουν και να στηρίξουν, σε στενή συνεργασία με τους σχετικούς ενδιαφερόμενους φορείς, προγράμματα σπουδών και σχετικά πλαίσια, παρέχοντας στους εκπαιδευόμενους τον χρόνο και τον χώρο για να αναπτύξουν ικανότητες βιωσιμότητας (17) από μικρή ηλικία.
Η διαγενεακή μάθηση και τα τοπικά παραδείγματα, προβλήματα και αποκρίσεις μπορούν να καταστήσουν τα προγράμματα σπουδών πιο συναφή για τους εκπαιδευόμενους, καταδεικνύοντας ότι η κλιματική αλλαγή, η βιοποικιλότητα, η προστασία του περιβάλλοντος και η βιωσιμότητα έχουν τοπικό και πρακτικό χαρακτήρα.
η) Να στηρίξουν τη συνεργασία και τη δικτύωση σχετικά με τη βιωσιμότητα, την προστασία του περιβάλλοντος και τη βιοποικιλότητα, συμπεριλαμβάνοντας, για παράδειγμα, τοπικές αρχές, οργανώσεις νεολαίας και εργασίας στον τομέα της νεολαίας, κέντρα περιβαλλοντικής εκπαίδευσης και κατάρτισης, κέντρα παγκόσμιας μάθησης, δάση, πάρκα, αγροκτήματα, μουσεία, βιβλιοθήκες, μη κυβερνητικές οργανώσεις, έρευνα, οργανώσεις καταναλωτών και επιχειρήσεις, ενισχύοντας έτσι τους δεσμούς μεταξύ τυπικής, μη τυπικής και άτυπης μάθησης.
θ) Να στηρίξουν την κλιμάκωση ορθών πρακτικών και παιδαγωγικής έρευνας σχετικά με τη διδασκαλία και τη μάθηση για την πράσινη μετάβαση και τη βιώσιμη ανάπτυξη σε όλα τα επίπεδα και σε όλους τους τύπους εκπαίδευσης και κατάρτισης.
5.
Να υποστηρίξουν περαιτέρω τους εκπαιδευόμενους, εξετάζοντας τα ακόλουθα μέτρα: α) Να προσφέρουν στους εκπαιδευόμενους, από τα χρόνια της προσχολικής εκπαίδευσης, ευκαιρίες να κατανοήσουν, να ασχοληθούν και να εκτιμήσουν τον φυσικό κόσμο και τη βιοποικιλότητά του, να καλλιεργήσουν ένα αίσθημα περιέργειας και φιλομάθειας και να μάθουν να δρουν για τη βιωσιμότητα, ατομικά και συλλογικά. β) Να ενισχύσουν, μεταξύ άλλων μέσω χρηματοδοτικής στήριξης, σύμφωνα με τα εθνικά προγράμματα χρηματοδοτικής στήριξης, τη δια βίου μάθηση υψηλής ποιότητας για την πράσινη μετάβαση και τη βιώσιμη ανάπτυξη, συμπεριλαμ­ βανομένων της πρακτικής άσκησης, της μαθητείας, του εθελοντισμού, των εξωσχολικών δραστηριοτήτων, της εργασίας στον τομέα της νεολαίας και άλλων μορφών τυπικής, μη τυπικής και άτυπης μάθησης και των δεσμών μεταξύ τους.
Να ενθαρρύνουν και να αναγνωρίσουν εν προκειμένω τις δράσεις και τα προγράμματα για τη συμμετοχή των πολιτών στα κοινά.
(17) Η έννοια των «ικανοτήτων βιωσιμότητας», όπως περιγράφεται στο GreenComp, το ευρωπαϊκό πλαίσιο ικανοτήτων βιωσιμότητας, καλύπτει τις γνώσεις, τις δεξιότητες και τις στάσεις που χρειάζονται οι εκπαιδευόμενοι όλων των ηλικιών για να ζουν, να εργάζονται και να ενεργούν με βιώσιμο τρόπο (συμπεριλαμβανομένης της κριτικής σκέψης, της συστημικής σκέψης και της σύνδεσης με τη φύση).
Οι «πράσινες δεξιότητες» σχετίζονται με τις επαγγελματικές δεξιότητες που απαιτούνται από όλους τους τομείς και σε όλα τα επίπεδα στην αγορά εργασίας για την πράσινη μετάβαση, συμπεριλαμβανομένης της δημιουργίας νέων πράσινων θέσεων εργασίας.